ముంబై: పెళ్లిళ్లు స్వర్గంలోనే నిర్ణయమవుతాయన్నది పెద్దల మాట. అయితే అలా జరిగే అవకాశమే లేదంటున్నారు బాలీవుడ్ సీనియర్ నటి, సామాజిక వేత్త షబానా అజ్మీ... ఇస్లాం మతం ప్రకారం పెళ్లిళ్లు స్వర్గంలో జరగవనీ... అది ఇరువురి మధ్య జరిగే ఒప్పందం మాత్రమేనని ఆమె వ్యాఖ్యానించారు. ‘‘ఉత్తరప్రదేశ్లోని మదరసాలు ‘విడాకులకు సరైన మార్గాలు’ బోధించాలి’’ అనే అంశంపై ఆమె తన అభిప్రాయాలను పంచుకున్నారు. మంగళవారం ట్విటర్లో స్పందిస్తూ... ‘‘ఇస్లాంలో పెళ్లిళ్లు స్వర్గంలో జరగవు. ఇది ఒక ఒప్పందం. ఈ ఒప్పందాన్ని సరైన రీతిలో విరమించుకునేందుకు అవసరమైన మోడల్ ‘నిఖానామా’ మనకు అవసరం..’’ అని షబానా స్పష్టంచేశారు. ప్రముఖ రచయిత, పాటల రచయిత జావేద్ అక్తర్ను పెళ్లాడిన షబానా... పలు అంశాలపై విస్పష్టమైన రీతిలో గళం విప్పుతారు. గతవారంలో ‘ట్రిపుల్ తలాక్’పై సుప్రీం కోర్టు వెలువరించిన తీర్పును సైతం ఆమె స్వాగతించారు. దేశంలోని సాహసికులైన మహిళలు సాధించిన విజయంగా ఈ తీర్పును అభివర్ణించారు.
mumbai: pellillu swargamlone nirnayamavutaayannadi peddala maata. ayithe alaa jarige avakasame ledantunnaru balivud seanier nati, saamaajika vetta shabana ajmi... islam matham prakaaram pellillu swargamlo jaragavanee... adhi iruvuri madhya jarige oppandam matramenani aame vyaakhyaaninchaaru. ‘‘uttarapradesloni madarasalu ‘vidaakulaku saraina maargaalu’ bodhinchaali’’ ane amsampai aame tana abhipraayaalanu panchukunnaaru. mangalavaaram twiterlo spandistuu... ‘‘islaamlo pellillu swargamlo jaragavu. idhi oka oppandam. ee oppandaanni saraina reetilo viraminchukunenduku avasaramaina modal ‘nikhanama’ manaku avasaram..’’ ani shabana spashtamchaesaaru. pramukha rachayita, paatala rachayita javed aktarnu pellaadina shabana... palu amsaalapai vispashtamaina reetilo galam vipputaaru. gtavaramlo ‘triple talak’pai supreem kortu veluvarinchina teerpunu saitam aame swaagatinchaaru. desamloni saahasikulaina mahilalu saadhinchina vijayamgaa ee teerpunu abhivarninchaaru.